CELEX: 62019TN0016
Language: sk
Date: 2019-01-10 00:00:00
Title: Vec T-16/19: Žaloba podaná 10. januára 2019 – Activos e Inversiones Monterroso/Jednotná rada pre riešenie krízových situácií

25.2.2019   
            
            
               SK
            
            
               Úradný vestník Európskej únie
            
            
               C 72/45
            
         
      Žaloba podaná 10. januára 2019 – Activos e Inversiones Monterroso/Jednotná rada pre riešenie krízových situácií
      (Vec T-16/19)
      (2019/C 72/58)
      Jazyk konania: španielčina
      
         Účastníci konania
      
      
         Žalobkyňa: Activos e Inversiones Monterroso, SL (Pantoja, Španielsko) (v zastúpení: S. Rodríguez Bajón, advokát)
      
         Žalovaná: Jednotná rada pre riešenie krízových situácií
      
         Návrhy
      
      Žalobkyňa navrhuje, aby Všeobecný súd vzal na vedomie, že bola predlžená žaloba o neplatnosť rozhodnutia, ktoré prijala Jednotná rada pre riešenie krízových situácií 31. októbra 2018 v rámci konania [Ares (2017) 6199530], a pred prijatím príslušných opatrení aby rozhodol o zrušení rozhodnutia z 31. októbra 2018 a vyhovel predloženým návrhom žalobkyne a poskytol prístup ku všetkým dokumentom obsiahnutým v predmetnom administratívnom spise.
      
         Dôvody a hlavné tvrdenia
      
      Na podporu svojej žaloby žalobkyňa uvádza dôvod spočívajúci v porušení článku 41 Charty základných práv Európskej únie a článku 4 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1).
      
                  —
               
               
                  V tejto súvislosti žalobkyňa poukazuje na to, že v prejednávanom prípade nie je uplatniteľná ochrana verejných záujmov vo vzťahu k menovej a finančnej politike Únie alebo členského štátu, ďalej ochrana ekonomických záujmov fyzickej alebo právnickej osoby, ochrana súkromnej sféry a integrity jednotlivca, ochrana cieľov vyšetrovania, alebo námietka pôvodcu informácie, ako ani výnimky zo zverejnenia dokumentov.
               
            
         (1)  Ú. v. ES L 145, 2001, s. 43; Mim. vyd. 01/003, s. 331.